*19. számú előterjeszt*

Az Áhsz. módosításához kapcsolódó korrigált záró egyenlegek átvezetése

|  |
| --- |
| **Előterjesztő:** Dr. Bozsolik Róbert polgármester**Készítette** : Nagyné Gyura Györgyi pénzügyi irodavezető **Törvényességi ellenőrzést végezte:** ---------------------- |

 ***Tisztelt Képviselő-testület!***

A 678/2020.(XII.28) Korm.rendelet 2020. évre vonatkozóan új előírásokat tartalmaz az államháztartás számviteléről szóló 4/2013. (I.11.) Kormányrendelet (továbbiakban: Áhsz) módosítása tekintetében.

Ehhez a módosításhoz kapcsolódóan a Pénzügyminisztérium 2020. december 29-étől hatályos tájékoztatót jelentetett meg honlapján valamennyi önkormányzat és társulás részére az év végi pénzmaradvány elszámolására vonatkozóan.

Az Áhsz. 2014. január 1-én lépett életbe, a 2013. év átfordításakor lehetőség lett volna a fiktív, vagy helytelen könyvelésből adódó eltérések korrigálásra, de ezzel a lehetőséggel az óvatosság elve miatt az önkormányzatok vagy társulások jelentős többsége nem élt.

A 678/2020. (XII.28) Kormányrendelet most egyszeri lehetőséget biztosít 2020-ban az Áhsz. ezen átmeneti rendelkezésével arra, hogy az államháztartás mindkét alrendszerében a korábbi évek helytelen könyveléséből, vagy „fiktív” , de a jogszabályi előírásoknak megfelelően nem helyettesíthető maradványokat kezelje. Ezzel egységesen minden maradvány kimutatásra kötelezett államháztartási szervnél a maradvány pozitív összege meg fog egyezni a korrigált záró pénzkészlettel.

Az Áhsz. 56/A §-a alapján a maradványkorrekcióról jegyzőkönyvet kell készíteni, melyről az irányító szervet, a képviselő testületet, a közgyűlést, illetve a Magyar Államkincstárt tájékoztatni kell 2020. január 31-ig.

Bátaszék Város Önkormányzata és a hozzá tartozó szervezeti egységek jegyzőkőkönyvei az alábbi korrekciót tartalmazzák:

**Bátaszék Város Önkormányzata. PIR: 733304:**

„Az államháztartás számviteléről szóló 4/2013. (I. 11.) Korm. rendelet 17. melléklet 4. pont d.) pontja alapján levezetett korrigált maradvány összege viszonyítva a 2019. évi beszámoló 07/A űrlap 15. sorában szereplő, - a zárszámadási rendelettel elfogadott- maradvány összegéhez, a korrekció összege: **- 52.405.469, - Ft** azaz **mínusz Ötvenkettőmillió – négyszázötezer - négyszázhatvankilenc** forint.

A maradvány összege a korrekció elvégzését követően: **457.610.380, - Ft**, mely megegyezik a 2020. évi 12. havi időközi költségvetési jelentés 07/K űrlapján kimutatott korrigált maradvány összegével.”

**Bátaszék Közös Önkormányzati Hivatal. PIR: 803445:**

„Az államháztartás számviteléről szóló 4/2013. (I. 11.) Korm. rendelet 17. melléklet 4. pont d.) pontja alapján levezetett korrigált maradvány összege viszonyítva a 2019. évi beszámoló 07/A űrlap 15. sorában szereplő, - a zárszámadási rendelettel elfogadott- maradvány összegéhez, a korrekció összege: **- 38.210,- Ft** azaz **mínusz Harmincnyolcezer - kettőszáztíz** forint.

A maradvány összege a korrekció elvégzését követően: **717.186, - Ft**, mely megegyezik a 2020. évi 12. havi időközi költségvetési jelentés 07/K űrlapján kimutatott korrigált maradvány összegével.”

**Keresztély Gyula Városi Könyvtár. PIR: 419088:**

„Az államháztartás számviteléről szóló 4/2013. (I. 11.) Korm. rendelet 17. melléklet 4. pont d.) pontja alapján levezetett korrigált maradvány összege viszonyítva a 2019. évi beszámoló 07/A űrlap 15. sorában szereplő, - a zárszámadási rendelettel elfogadott- maradvány összegéhez, a korrekció összege: **+ 25.573,- Ft** azaz **plusz Huszonötezer-ötszázhetvenhárom** forint.

A maradvány összege a korrekció elvégzését követően: **85.905, - Ft**, mely megegyezik a 2020. évi 12. havi időközi költségvetési jelentés 07/K űrlapján kimutatott korrigált maradvány összegével.”

**Kérem a Tisztelt Képviselő-testületet, a tájékoztatást szíveskedjék tudomásul venni.**

**H a t á r o z a t i j a v a s l a t :**

**az Áhsz. módosításához kapcsolódó korrigált záró egyenlegek átvezetésének tudomásul vételére**

Bátaszék Város Önkormányzata Képviselő-testületének - a Kormány által a 478/2020. (XI. 3.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere

az államháztartás számviteléről szóló 4/2013. (I. 11.) Korm. rendelet (továbbiakban: Áhsz.) 17. melléklet 4. pont d.) pontja alapján levezetett maradványkorrekcióról - Bátaszék Város Önkormányzata, a Bátaszéki Közös Önkormányzati Hivatal és a Keresztély Gyula Városi Könyvtár vonatkozásában - készített jegyzőkönyv tartalmáról szóló tájékoztatót - az Áhsz. 56/A §-ára figyelemmel – tudomásul veszi.

*Határidő:* azonnal

*Felelős:* Kondriczné dr. Varga Erzsébet jegyző

Nagyné Gyura Györgyi pénzügyi irodav.

 (a jegyzőkönyv aláírásáért)

*Határozatról értesül:* Bátaszéki KÖH Pénzügyi Iroda

 irattár